Diari Oficial de la Generalitat Valenciana


Sumari del DOGV 9876, del 21-06-2024 (2024/5582)

RESOLUCIÓ de 14 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de modificació puntual número 4 del sòl no urbanitzable dotacional de Sant Mateu, al terme municipal de Sant Mateu. Expedient 035-2020-EAE.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5582


Data del document
:   14-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 14 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de modificació puntual número 4 del sòl no urbanitzable dotacional de Sant Mateu, al terme municipal de Sant Mateu. Expedient 035-2020-EAE. [2024/5582]  
D'acord amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 035-2020-EAE Sant Mateu (Castelló).  
  
«Informe ambiental i territorial estratègic   
Tràmit: Avaluació ambiental de la modificació puntual núm. 4 del sòl no urbanitzable dotacional de Sant Mateu   
Promotor: Ajuntament de Sant Mateu (Castelló)   
Autoritat substantiva: Comissió Territorial d'Urbanisme de Castelló  
  
Localització: Sant Mateu (Castelló)  
Expedient: 035-2020-EAE:  
La Comissió d'Avaluació Ambiental, en la sessió del 17 de febrer de 2022, va adoptar el següent:  
Acord:  
Vista la proposta d'informe ambiental i territorial estratègic de la modificació puntual número 4 del sòl no urbanitzable dotacional de Sant Mateu, en els termes següents:  
En data 12 de febrer de 2020 ha tingut entrada en el Servici d'Avaluació Ambiental Estratègica la sol·licitud d'inici de l'avaluació ambiental i territorial estratègica de la modificació puntual número 4 del municipi de Sant Mateu.  
1. Documentació presentada  
El Servici Territorial d'Urbanisme de Castelló remet, amb data 13 de gener de 2020, la documentació de la modificació puntual número 4 del planejament urbanístic del municipi de Sant Mateu (Castelló), d'acord amb el que s'establix en l'article 52.2 (procediment simplificat) del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).  
  
La documentació consta de:   
1. Document inicial estratègic (DIE).  
2. Esborrany de la modificació puntual número 4 del planejament  
3. Sol·licitud d'inici de l'avaluació ambiental i territorial estratègica  
  
2. Informació territorial  
El terme municipal de Sant Mateu, pertany a la comarca del Maestrat i confronta amb Catí, Xert, la Jana, Cervera del Maestre, Tírig, i la Salzadella.  
3. Planejament vigent  
La localitat de Sant Mateu se situa a la província de Castelló, a la comarca del Maestrat, i té 1963 habitants i una superfície del terme municipal de 64,62 km².  
El municipi disposa de normes subsidiàries de planejament aprovades definitivament per la Comissió Territorial d'Urbanisme de Castelló de data 30 de maig de 1989, i homologació a l'LRAU. (Llei 6/1994, de 15 de novembre, reguladora de l'activitat urbanística) amb ordenació detallada en l'àmbit dels sectors 03-SUD i 04-SUD de Sant Mateu aprovada la revisió de les normes subsidiàries esmentades per la CTU de Castelló en data de 14 de juny de 1996 (BOP de Castelló de 9 de juliol de 1996), havent-se sotmés a declaració d'impacte ambiental.   
  
4. Objecte, descripció de la modificació del planejament i justificació  
Al terme municipal de Sant Mateu es va construir fa més de deu anys una nova depuradora d'aigües residuals que va deixar l'anterior sense ús, de manera que en este lloc es va generar un espai sense ús que s'ha anat degradant.  
L'objecte de la modificació puntual és la qualificació com a sòl no urbanitzable dotacional ID-OT qualificat prèviament com a sòl no urbanitzable. Així, tenim la parcel·la principal en sòl classificat com a no urbanitzable, qualificat per l'homologació com a sòl no urbanitzable dotacional, ID-ED/02, afectat per l'ús específic de depuradora i les altres tres parcel·les en sòl no urbanitzable protegit, llits i riberes, SNU-RB.  
4.1. Descripció de la modificació  
a) Els objectius de la planificació i la descripció de la problemàtica sobre la qual actua.  
La construcció fa més de 10 anys de la nova depuradora de Sant Mateu al costat del riu del Palau deixa l'anterior desmantellada i sense ús. Es va generar en el seu lloc un espai que s'ha anat degradant amb el pas del temps, perquè no té finalitat i té una qualificació urbanística de sòl no urbanitzable dotacional IDED/02, que té un ús exclusiu.  
  
Per la seua situació al costat de l'eixida del poble, en el camí que va cap a l'ermita de la Mare de Déu dels Àngels, i per la seua visibilitat, este és un punt al qual és necessari donar un ús alternatiu, de manera que no es deteriore i tinga una utilitat concorde a les necessitats del municipi.  
Perquè puga dotar-se d'un nou ús, prèviament és necessari ajustar la seua qualificació urbanística, ja que en l'actualitat està qualificat de sòl no urbanitzable dotacional per a ús depuradora.  
La present modificació puntual qualifica el sòl de la depuradora i una parcel·la adjunta, propietat de l'ajuntament, com a sòl no urbanitzable dotacional ID-OT/2 dotacional altres servicis.  
b) L'abast, àmbit i possible contingut de les alternatives del pla que es proposa.  
El sòl que es preveu requalificar està format per un espai de 1893 m² qualificat de ID-ED/02 (en el qual se situa l'antiga depuradora) i les parcel·les contigües a l'anterior qualificades de sòl protegit (zona de policia del DPH).  
L'abast de la modificació puntual és el següent:  
  
 Homologació   
53-88 6070 Estat actual Ordenació  
Proposta  
Àmbit de la modificació 1893 m² 1893 m² 4563 m²  
Superfície Planta 1893 m² 1893 m² 4563 m²  
Actuació de dotació 1893 m² 1893 m² 4563 m²  
  
  
  
  
Estat actual   
Ordenació proposada  
  
L'àmbit afectat per la modificació puntual es troba integrat en les parcel·les  
18371C933235323541LV Polígon 14 parcel·la 277 Baix la Vila. Sant Mateu, en la qual estava situada l'antiga depuradora  
34970S240483650223XQ Polígon 14 parcel·la 278 Baix la Vila. Sant Mateu  
94795Q574318914059QJ Polígon 14 parcel·la 276 Baix la Vila. Sant Mateu  
55611J845200050158OB Polígon 14 parcel·la 279 Baix la Vila. Sant Mateu  
Es plantegen dos alternatives a la modificació:  
1. L'alternativa 1 és la que limita l'abast i l'àmbit de l'actuació únicament a la parcel·la en la qual està l'antiga depuradora. Esta alternativa limita el sòl dotacional proposat que s'estima necessari per als usos que demanda la societat, en forma de servicis d'assistència a animals o àrees de descans.  
2. L'alternativa 2 seria la requalificació dels terrenys a sòl no urbanitzable SNU CR. La qual cosa deixaria sense un sòl dotacional el municipi, necessari per als altres servicis que l'ajuntament no pot oferir dins del sòl urbà.  
c) El desenvolupament previsible del pla o programa.  
La previsió és que este sòl quede a la disposició de l'ajuntament una vegada aprovada la modificació, de manera que no és necessària la redacció d'un programa per al desenvolupament d'este.  
d) Un diagnòstic de la situació del medi ambient i del territori abans de l'aplicació del pla en l'àmbit afectat.  
L'àmbit en el qual es desenvolupa esta proposta de modificació se situa en el sòl no urbanitzable protegit de llits i riberes.  
Els elements hidrològics més pròxims són el llit del riu del Palau. L'àmbit està inclòs en la CHX, amb clima tipus termomediterrani sec.  
  
En l'àmbit no hi ha cap jaciment arqueològic, ni bé d'interés cultural (BIC), ni bé de rellevància local (BRL).  
La parcel·la de la depuradora està dins de l'envolupant de perillositat per inundació fixada pel PATRICOVA. L'altra parcel·la que s'inclou en la modificació queda fora de l'envolupant.  
e) Efectes previsibles sobre el medi ambient i sobre els elements estratègics del territori, prenent en consideració el canvi climàtic.  
  
No es preveuen canvis o afeccions sobre el medi ambient ni sobre elements estratègics del territori, tant per la grandària de l'àmbit, com per la naturalesa de la modificació que incidix en un canvi de qualificació, que no permet la construcció de cap element.  
f) La incardinació en l'Estratègia territorial de la Comunitat Valenciana i la seua incidència en altres instruments de la planificació territorial o sectorial.  
La modificació complix amb els objectius i principis de l'Estratègia Territorial de la Comunitat Valenciana perquè afavorix la utilització de dotacions públiques segons la seua destinació, no produïx un increment addicional de població potencial, té un abast molt reduït sobre els riscos naturals i no suposa un major consum de recursos, de sòl ni genera un major volum de residus.  
4.2. Justificació de l'aplicació del procediment simplificat  
Segons s'indica el DIE:   
«D'acord amb l'article 46.3 de la LOTUP, la Guia d'Avaluació Ambiental per òrgan ambiental municipal elaborada per la Generalitat Valenciana, el Decret 230/2015 de 4 de desembre del Consell i la Llei 10/2015 que va modificar la LOTUP, esta actuació ha de ser objecte d'avaluació ambiental i territorial estratègica simplificada per tractar-se de determinacions pròpies de l'ordenació detallada, increment de la superfície d'espais dotacionals públics de xarxa secundària, sense reordenació ni increments en l'edificabilitat prevista en el planejament i per l'escassa grandària de la intervenció».  
La modificació puntual número 4 adapta el planejament per a aconseguir els següents objectius i característiques després de la seua aprovació:   
- Adequació d'una parcel·la sense ús  
- Modificació de la qualificació de la parcel·la actual ID-ED infraestructura de servici urbà, evacuació i depuració a la d'infraestructura servici urbà, altres servicis ID-OT.  
- Permetre la implantació d'altres servicis urbans d'infraestructura.  
- No s'altera les característiques morfològiques de la zona perquè la parcel·la de l'antiga depuradora està sense ús i la resta no es cultiven.   
- Amb la modificació proposada no se supera cap dels paràmetres urbanístics previstos per l'homologació a l'LRAU amb ordenació detallada en l'àmbit dels sectors 03-sud i 04-sud de Sant Mateu.  
  
Respecte a l'àmbit d'actuació cal ressaltar que les parcel·les cadastrals esmentades anteriorment totalitzen:  
«… una superfície de 4.563 m², que inclouen la de la parcel·la 277 amb qualificació SNU-ID ED/2 i la de les parcel·les 276,278 i 279 que tenen una qualificació SNU-CR».  
La ubicació de la zona és al costat del riu del Palau, al costat de l'eixida del poble, en el camí que va cap a l'ermita de la Mare de Déu dels Àngels.  
4.3. Justificació de l'alternativa triada  
Donada la naturalesa de la modificació puntual no es considera necessari plantejar alternatives, perquè esta modificació no genera efectes negatius, més enllà de l'assenyalat en el punt b) L'abast, àmbit i possible contingut de les alternatives del pla que es proposa, referit en el document inicial estratègic (DIE).   
Les normes urbanístiques aplicables que corresponen a la qualificació del sòl no es veuen alterades per la modificació proposada, estes són les referides en l'article 14. Ordenança particular dels sistemes generals, de les normes subsidiàries de planejament de Sant Mateu.  
  
5. Consultes realitzades  
Per part de l'òrgan ambiental, d'acord amb l'article 53.1 del TRLOTUP, la documentació aportada s'ha sotmés a consulta, en la seua condició d'administracions públiques afectades, a:  
  
Data  
Sol·licitud Administració consultada Data d'informe  
14.04.2020 Conselleria de Política Territorial, Obres Públiques i Mobilitat   
Direcció General de Política Territorial i Paisatge  
Servici d'Infraestructura Verda i Paisatge 14.02.2022  
14.04.2020 Conselleria de Política Territorial, Obres Públiques i Mobilitat   
Direcció General de Política Territorial i Paisatge  
Servici de Gestió Territorial no rebut  
14.04.2020 Conselleria de Política Territorial, Obres Públiques i Mobilitat   
Direcció General d'Obres Públiques, Transport i Mobilitat Sostenible  
Servici de Mobilitat Urbana no rebut  
14.04.2020 Conselleria de Política Territorial, Obres Públiques i Mobilitat   
Direcció General d'Obres Públiques, Transport i Mobilitat Sostenible   
Servici de planificació (VIÀRIA) 08.09.2020  
14.04.2020 CHX- Comissaria d'aigües 19.06.2020  
 Conselleria de Política Territorial, Obres Públiques i Mobilitat  
Servici Territorial d'Urbanisme de Castelló  
04-00 Informe STU 12.02.2020  
  
  
Nota: els informes rebuts es poden consultar, una vegada s'emeta este IATE, en la pàgina web:   
https://mediambient.gva.es/va/web/evaluacion-ambiental/seguiment-d-expedients-d-avaluacio-ambiental-estrategica  
(apartat ‘Consulta de plans d'avaluació ambiental', seleccioneu província> Castelló, municipi> Sant Mateu i >035/2020/EAE- Modificació puntual número 4 PGOU Sant Mateu)  
  
5.1. Informes rebuts  
A continuació s'inclouen les consideracions més importants dels informes rebuts.  
5.1.1. Urbanisme  
El Servici Territorial d'Urbanisme de Castelló remet la sol·licitud en data 12/02/2020 juntament amb el seu pronunciament sobre este tema indicant que: «Vist el contingut de la modificació, en esta fase de la tramitació, i en relació amb el tràmit ambiental, este Servici Territorial d'Urbanisme no té cap objecció que efectuar.»  
5.1.2. Informe del Servici de Planificació   
L'informe rebut del Servici de Planificació de data 08/09/2020 indica que:   
Esta modificació puntual té per finalitat transformar la parcel·la 277 (1769 m²) (amb qualificació SNU-ID ED/2 (SNU dotacional depuradora) i la de les parcel·les 276 (647 m²), 278 (600 m²) i 279 (1547 m²) que tenen una qualificació SNU-CR (SNU protegit de llits i riberes) en sòl no urbanitzable dotacional ID-OT/2, dotacional altres servicis, amb l'objectiu de permetre la creació i la implantació d'altres servicis urbans d'infraestructura, no contemplats en la qualificació del sòl actual  
  
Afecció a infraestructures autonòmiques:  
La parcel·la 279 confronta amb la carretera CV-10 que pertany a la Xarxa bàsica autonòmica en el seu extrem oest. (…)   
La Llei de carreteres autonòmica en el títol VIII, indica que: la zona de protecció de les carreteres que pertanyen a la Xarxa bàsica està definida per una franja de 50 metres des de l'aresta exterior de la calçada.  
  
Accés a les parcel·les objecte de requalificació:  
En el punt 3.1 Objecte de la modificació, s'esmenta a tall d'exemple, que un possible nou ús podria ser un espai «Stop and Go» per a autocaravanes, o un espai en el qual tindre de manera provisional, els animals que deambulen pel municipi sense amo, etc.  
La documentació no detalla l'accés des de les infraestructures viàries a les parcel·les una vegada s'haja implantat un dels usos hipotètics.   
  
I en relació amb els efectes previsibles sobre el medi ambient s'indica que:   
1. Incompatibilitat amb la legislació sectorial vigent  
Segons la documentació presentada, la «Modificació puntual número 4 de les normes subsidiàries de Sant Mateu» pot ser compatible amb la legislació sectorial vigent en l'àmbit de les competències en matèria d'este servici, si es realitzen les modificacions i estudis que es definixen a continuació.  
2. Efectes previsibles i estudis necessaris  
Ha de tindre's en compte que la parcel·la 279, objecte de requalificació, confronta amb la carretera CV-10 de titularitat autonòmica, i, per tant, està subjecta a les limitacions dels usos del sòl i activitats en les zones contigües a les carreteres que imposa la Llei 6/1991, de 27 de març, de carreteres de la Comunitat Valenciana.  
La zona de protecció de la carretera CV-10, franja de 50 metres d'ample mesurats des de l'aresta exterior de la calçada més pròxima, s'ha de classificar com a zona rural protegida per afeccions (ZRP-AF) i els usos en la mateixa només podran ser els previstos en la legislació de carreteres vigent.  
S'ha de definir l'itinerari d'accés als nous usos que es definisquen, no es podran habilitar nous accessos directes des de la CV-10  
5.1.3 Paisatge   
L'informe de 14 de febrer de 2022 del Servici d'Infraestructura Verda i Paisatge, de la Direcció General de Política Territorial i Paisatge, analitzada l'alternativa triada i enquadrada en el territori, es realitzen les consideracions següents:  
- La IMP pot tindre incidència en el paisatge, en tant que pot afectar negativament l'entorn paisatgístic d'una zona amb marcat caràcter natural per la seua proximitat al llit del riu del Palau i al camí que connecta la població de Sant Mateu amb l'ermita de la Mare de Déu dels Àngels.  
  
En este sentit, i a fi d'identificar este important element vertebrador a escala municipal, a partir de l'aprovació de l'MP haurà de considerar-se l'àmbit de l'MP i camí de l'ermita en tota la seua amplària, com a infraestructura verda local donada la seua importància paisatgística, cultural i visual.  
- No obstant això, donat l'abast de l'MP, i vist que la modificació no altera les normes urbanístiques d'aplicació (article 14. Ordenança particular dels sistemes generals), es pot preveure que la incidència en el paisatge de la modificació proposada no serà significativa.  
- Sobre la base de l'anterior consideració i sempre que s'incloga com a imperatiu per a l'aprovació de la modificació puntual número 4 que els usos que s'han d'establir en l'àmbit de l'MP mantindran les característiques naturals de la zona, la seua percepció com a recorregut visual obert i s'evitarà el segellament del sòl, no resulta necessària l'adopció de mesures paisatgístiques addicionals ni la redacció d'un instrument de paisatge.  
5.1.4. Confederació Hidrogràfica del Xúquer  
L'informe de 19 de juny de 2020 de la CHX analitza els aspectes següents:   
- Afecció del planejament al domini públic hidràulic.  
- Incidència en el règim de corrents.  
- Disponibilitat de recursos hídrics.  
En este informe, el primer aspecte, afecció a llits, comença indicant que:  
«l'àmbit de la modificació se situa en la zona de policia del barranc del Pontet, respectant la zona de servitud per a ús públic a l'efecte dels fins previstos en l'article 7 del Reglament del domini públic hidràulic»  
  
En este sentit, es recorda que:  
- Tal com s'establix en els articles 2 i 6 del text refós de la Llei d'aigües, pertanyen al domini públic hidràulic els llits de corrents naturals, siguen continus o discontinus. Estos llits es troben protegits per una faixa lateral de 5 metres d'amplària, que constituïx la zona de servitud, i per una franja lateral de 100 metres d'amplària, que conforma la zona de policia.  
- La zona de servitud esmentada s'ha de mantindre expedita per a ús públic (article 7 del Reglament del domini públic hidràulic (RD 849/1986)), i l'execució de qualsevol activitat de les que comprén l'article 9 del RDPH (...) i que es pretenga realitzar en una zona de policia de llit públic queda supeditada a l'obtenció de l'autorització prèvia d'este organisme, segons el que es disposa en l'article esmentat.  
En tot cas, abans d'iniciar els treballs en zona de policia de llit públic s'haurà de comptar amb l'autorització d'este organisme.»  
  
El subapartat següent, Sanejament i depuració, continua ressaltant que:  
Respecte a les aigües residuals que es puguen generar, es recorda que queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es compte amb l'autorització administrativa prèvia (article 100 del text refós de la Llei d'aigües).  
I respecte a les aigües pluvials conclou que:   
D'acord amb el Reial decret 849/1986, (RDPH), en cas que es pretenga realitzar abocament d'aigües pluvials al domini públic hidràulic, prèviament s'haurà de comptar amb l'autorització d'este organisme  
El segon apartat, Viabilitat de l'activitat i incidència en el règim de corrents, recorda que:   
«l'àmbit de la modificació se situa en zona de policia del barranc del Pontet i es troba afectat per la seua zona de flux preferent, així com per la zona inundable per al període de retorn de 500 anys del llit esmentat. I d'acord amb el que es disposa en l'article 9 del RDPH, RD 849/1986, en la zona de flux preferent dels llits no poden autoritzar-se activitats vulnerables davant de les avingudes ni activitats que suposen una reducció significativa de la capacitat de desaigüe de la zona de flux preferent esmentada. (...)  
Per tant, la viabilitat dels nous usos dotacionals de demanda social que es plantegen (centre d'assistència a animals o àrees de descans), en cas que resulten afectats per zona de flux preferent o la zona inundable associada a un període de retorn de 500 anys, vindrà determinada pel que s'establix en els articles 9 bis i 14 bis del RDPH».   
El tercer apartat, Disponibilitat de recursos hídrics, conclou l'informe assenyalant:  
En cas que es produïra increment de demanda de recursos hídrics derivat dels nous usos contemplats, a l'efecte de l'emissió de l'informe de l'article 25.4 del text refós de la Llei d'aigües, s'haurà de justificar:  
  
- Justificació de la demanda d'aigua prevista per a l'actuació, expressada en m3/any.  
- Origen de l'aigua amb el què es proveirà la demanda, expressament la procedència.  
- Acreditació del dret a l'ús de l'aigua. D'acord amb l'article 52 i 54 del TR de la Llei d'aigües, indicant la referència de l'expedient de concessió o les dades de la inscripció en el Registre d'Aigües que emparen el dret a l'ús privatiu de les aigües per a atendre l'increment de demanda que suposa l'actuació prevista.  
6. Consideracions jurídiques  
L'avaluació ambiental estratègica és l'instrument de prevenció que establix la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana (TRLOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
7. Identificació i valoració dels possibles efectes sobre el medi ambient  
D'acord amb el que estipula l'article 46.3 del TRLOTUP, l'òrgan ambiental i territorial determinarà, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient i amb consulta prèvia a les administracions públiques afectades a què es referixen els articles 48.d i 53.1 del TRLOTUP.  
En la zona de l'actuació no hi ha espais naturals protegits ni pertanyents a Xarxa Natura 2000. Tampoc hi ha vies pecuàries que confronten amb la zona de modificació del planejament.  
Sí que hi ha contigüitat amb sòl forestal a causa de la qualificació com a tal del llit del riu i riberes, això no implica l'existència de vegetació arbrada, però si de canyar (Arundo donax) de manera que s'hauria de considerar per a informar del risc d'incendi convenientment.  
Altres afeccions identificades són les pròpies de la ubicació en zona fluvial: inundabilitat, possible inestabilitat, condicionament al drenatge dels usos, etc.  
Tampoc s'han identificat béns de rellevància cultural.  
8. Valoració ambiental d'acord amb els criteris de l'annex VIII del TRLOTUP   
8.1. Per les característiques de plans i programes:  
La proposta de modificació consistix en la modificació de la qualificació urbanística de la parcel·la de l'antiga depuradora i les confrontants a la qualificació final d'infraestructura servici urbà, altres servicis ID-OT, continuant amb la classificació de SNU.  
La modificació puntual número 4 de les normes subsidiàries de Sant Mateu no establix el marc per a projectes sotmesos a avaluació d'impacte ambiental i la incidència sobre el planejament que es modifica és mínima, a causa de la seua dimensió reduïda respecte a la del municipi i no es preveu que la incidència en el paisatge siga significativa.  
No hi ha afeccions significatives sobre el medi ambient i no té cap incidència en el model territorial aprovat. La Modificació puntual número 4 pretén resoldre un problema tècnic de gestió i d'ús de recurs sòl dotacional desaprofitat des de l'abandó de la parcel·la on se situava l'EDAR anteriorment.  
8.2. Per les característiques dels efectes i de l'àrea probablement afectada:  
L'àrea afectada es limita a les quatre parcel·les indicades, sense cap característica especial que les faça mereixedores de protecció especial.  
  
Esta modificació de la qualificació urbanística no presenta efectes ambientals negatius significatius, ni riscos per a la salut humana. El sòl intervingut ja té qualificació prèvia de SNU que no es modifica.  
  
En conseqüència, no es preveuen efectes ambientals significatius negatius per la modificació urbanística proposada.  
9. Proposta d'acord  
Com establix l'article 53 del TRLOTUP, d'acord amb els criteris de l'annex VIII d'esta llei, en relació amb la Modificació puntual número 4 de les normes subsidiàries de Sant Mateu, atés l'anàlisi i valoració realitzada, consultada la cartografia temàtica de la Conselleria, els antecedents existents i tenint en consideració els informes emesos, es pot concloure que el procediment d'avaluació ambiental simplificada és suficient per a determinar que la proposta de modificació puntual número 4 no presentarà efectes significatius negatius sobre el medi ambient, no afecta el patrimoni natural, ni té incidència significativa en el model territorial vigent en el municipi de Sant Mateu.   
  
D'acord amb el que s'ha exposat, es resol:  
La modificació proposada no presenta efectes significatius sobre el medi ambient, per la qual cosa s'emet informe ambiental i territorial estratègic (IATE) favorable respecte a esta, i pot en este cas l'Ajuntament (òrgan promotor) continuar la tramitació de l'expedient, pel procediment simplificat, ateses les determinacions següents:  
  
1. Es representarà gràficament la zona de protecció de 50 m de la CV-10 que confronta amb la parcel·la 279 i l'ús que es propose haurà de ser compatible amb el que s'establix en la llei de carreteres.  
En cap cas l'itinerari d'accés podrà ser directe des de la CV-10.  
  
2. En la versió definitiva de la modificació s'especificarà que per als usos dotacionals que s'instal·len haurà de quedar garantit el proveïment d'aigua, haurà de justificar-se la demanda, l'origen de l'aigua i acreditar-se el dret a l'ús del recurs.  
3. També haurà de garantir-se la depuració, si és el cas, de les aigües residuals.  
4. Analitzar i considerar algun sistema de senyalització que informe de:  
- La prohibició d'abocaments al llit i zones adjacents.  
- La possibilitat d'algun telèfon local on informar-se de la possibilitat d'ocurrència de fenòmens meteorològics adversos donada la seua proximitat al llit i facilitar una ubicació alternativa.  
5. En la versió definitiva de la modificació haurà d'incloure's que els usos que s'implanten en l'àmbit de la mateixa mantindran les característiques naturals de la zona i la seua percepció com a recorregut visual obert.  
Segons establix l'article 53.7 del TRLOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el corresponent instrument de planejament en el termini màxim de quatre anys des de la publicació. En este cas, el promotor iniciarà novament el procediment d'avaluació ambiental i territorial estratègica simplificada del pla.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, d'acord amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista de tot el que s'ha exposat, la Comissió d'Avaluació Ambiental, acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació puntual número 4 de sòl no urbanitzable dotacional de Sant Mateu, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra esta resolució, per no ser un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret s'estimen pertinents.  
Vos ho notifique perquè en tingueu coneixement i als efectes oportuns.  
Tot açò se certifica amb anterioritat a l'aprovació de l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 3 de març de 2022.- El secretari de la Comissió d'Avaluació Ambiental: José del Valle Arocas.»  
  
València, 14 de maig de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.